ઉલ્લેખનીય છે કે દિલ્હીની અરવિંદ કેજરીવાલની સરકારે માર્ચ 201પમાં આપનાં 21 વિધાયકોને સંસદીય સચિવ પદે નિયુક્ત કર્યા હતાં. ભાજપ અને કોંગ્રેસે તેની સામે સવાલ ઉઠાવ્યો. પ્રશાંત પટેલ નામક એક વ્યક્તિએ રાષ્ટ્રપતિ સમક્ષ રજૂઆત કરી કે આ લાભનું પદ છે અને તેને ધ્યાને લેતાં આ તમામ ધારાસભ્યોને ગેરલાયક ઠરાવવા જોઈએ. ત્યારબાદ દિલ્હીની સરકારે ધારસભ્યને ગેરલાયક ઠરાવવા સંબંધિત કાયદામાં સુધારો કર્યો હતો અને સંસદીય સચિવનાં પદને તેમાંથી છૂટ આપવાનો પ્રયાસ કર્યો હતો. જો કે તત્કાલીન રાષ્ટ્રપતિ પ્રણવ મુખરજીએ તે વિધેયક નામંજૂર કરી દીધું હતું. 21 ધારાસભ્યોમાંથી જરનૈલ સિંહ પક્ષમાંથી રાજીનામુ આપી ચુક્યા હોવાથી બાકી બચેલા 20 ધારાસભ્યોને હવે અયોગ્ય જાહેર કરવાં ઉપર રાષ્ટ્રપતિએ પણ મંજૂરી આપી દીધી છે.